Diari Oficial de la Generalitat Valenciana


Sumari del DOGV 4588, del 16-09-2003 (2003/9988)

Resolució de 5 de setembre de 2003, del conseller d'Infraestructures i Transport, sobre anul·lació de la licitació de l'expedient de concurs de projecte i obra per a modernització dels regadius de la Séquia Reial del Xúquer. Xàrcia de Transport: sectors 8, 22 i 32.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4588

Data del DOGV
:   16-09-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/9988


Data del document
:   05-09-2003

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * contracte de serveis
    * contracte d'obres
    * adjudicació de contracte administratiu

Resolució de 5 de setembre de 2003, del conseller d'Infraestructures i Transport, sobre anul·lació de la licitació de l'expedient de concurs de projecte i obra per a modernització dels regadius de la Séquia Reial del Xúquer. Xàrcia de Transport: sectors 8, 22 i 32. [2003/9988]
  
Vista la proposta de la Direcció General d'Obres Públiques (Divisió de Recursos Hidràulics) de data 2 de setembre de 2003, i de conformitat amb els següents:
  
Antecedents de fet
  
Primer. Que per Resolució de data 7 de juliol de 2003 es va aprovar l'expedient de contractació, el plec de clàusules administratives particulars i es va disposar l'obertura del procediment d'adjudicació per concurs, una vegada emés informe fiscal favorable amb data 3 de juliol de 2003.
  
Segon. Que amb data 6 d'agost de 2003 es publica l'anunci de licitació en el Diari Oficial de la Generalitat Valenciana.
  
Tercer. Que per la Direcció General d'Obres Públiques (Divisió de Recursos Hidràulics) es comunica que s'han hagut de fer unes modificacions al plec de clàusules administratives particulars relacionats amb els criteris d'adjudicació i la seua valoració, així com uns aclariments en les característiques tècniques que es detallen en l'annex I.
  
Fonaments de dret
  
Primer. Que l'article 59 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, regula les prerrogatives de l'administració en matèria de contractes administratius, i s'establix que ?... l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta?.
  
Segon. Que l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/99, establix que ?les administracions públiques podran, així mateix, rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes?.
  
En virtut d'això que s'ha exposat, i fent ús de les facultats que tinc atribuïdes, resolc:
  
Anul·lar la licitació de l'expedient núm. 2003/10/49 de concurs de projecte i obra per a modernització dels regadius de la Séquia Reial del Xúquer. Xàrcia de Transport: sectors 8, 22 i 32, en els termes i per les causes exposades i autoritzar la nova tramitació d'este.
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Infraestructures i Transport en el termini d'un mes, comptador des de l'endemà de la notificació d'esta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la notificació d'esta, de conformitat amb el que disposa l'article 46.1 de la Llei 29/98, de 13 de juliol, de la Llei de la Jurisdicció Contenciosa Administrativa.